पाएं अपने शहर की ताज़ा ख़बरें और फ्री ई-पेपरडाउनलोड करें
चोरों ने महालक्ष्मी बैटरी हाउस का शटर तोड़ कर हजारों रुपए की कीमत के इनवर्टर व बैटरियां चुरा ली। दुकान के अंदर लगे सीसीटीवी कैमरे में दो व्यक्ति दिखाई दे रहे हैं, जिन्होंने अपने मुंह पर कपड़ा बांध रखा था। चोरों ने घटना को अंजाम देने से पहले दुकान के बाहर लगे कैमरे तोड़े। साथ ही सामने वाली दुकानों के बाहर लगे बल्ब व कैमरे भी तोड़ दिए।
पुलिस ने सूचना पर घटनास्थल का दौरा कर केस दर्ज कर लिया है। पुलिस को दी शिकायत में दुकान के मालिक देविंद्र सिंह निवासी भटौली ने बताया कि उसकी छछरौली मोड़ बिलासपुर में बैटरी की दुकान है। लॉकडाउन के चलते दुकान सोमवार से ही बंद थी। मंगलवार को उसे पड़ोसी दुकानदार ने सूचना दी कि उसकी दुकान का शटर टूटा है।
उसने मौके पर जाकर देखा कि चोर दुकान के अंदर से आठ ट्यूबलर बैटरियां, जिनकी कीमत करीब एक लाख रुपए, चार इनवर्टर व एक एलईडी चुरा ले गए। चोर जाते वक्त दुकानदार का मोबाइल भी चुरा ले गए। दुकानदार के अनुसार करीब दो लाख रुपए का नुकसान हुआ है। उसने बताया कि दुकान के अंदर लगे सीसीटीवी कैमरे में चोरी करते दो आदमी दिखाई दे रहे हैं। जिन्होंने कपड़े से अपने मुंह ढक रखे हैं। पुलिस मामले की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn